La nivel național, 44 de centre de detenție funcționează în subordinea Administrației Naționale a Penitenciarelor (ANP). Peste 24.000 de cetățeni români, străini și apatrizi se află încarcerați în aceste închisori, potrivit datelor oficiale.
Aproape 20% dintre deținuți sunt închiși în spatele gratiilor după ce au ucis oameni, iar aproape 30% au comis infracțiuni precum tâlhăria și furtul. Iată TOP 10 infracțiuni comise de cei care se află în spatele gratiilor, date transmise de Administrația Națională a Penitenciarelor, pentru Ziare.com:
Distincția dintre infracțiunea de omor și cea de omor calificat se face prin studiul articolelor de lege, din Codul penal:
În cazul omorului (art. 188 C. pen.), „uciderea unei persoane se pedepseşte cu închisoarea de la 10 la 20 de ani şi interzicerea exercitării unor drepturi”. În cazul omorului calificat (art. 189 C. pen.) se aduc mai multe precizări:
„Omorul săvârşit în vreuna dintre următoarele împrejurări:
a) cu premeditare;
b) din interes material;
c) pentru a se sustrage ori pentru a sustrage pe altul de la tragerea la răspundere penală sau de la executarea unei pedepse;
d) pentru a înlesni sau a ascunde săvârşirea altei infracţiuni;
e) de către o persoană care a mai comis anterior o infracţiune de omor sau o tentativă la infracţiunea de omor;
f) asupra a două sau mai multor persoane;
g) asupra unei femei gravide;
h) prin cruzimi,
Se pedepseşte cu detenţiune pe viaţă sau închisoare de la 15 la 25 de ani şi interzicerea exercitării unor drepturi”.
De asemenea, tentativa se pedepsește, potrivit legii.
ANP susține că de la integrarea României în UE s-au făcut investiții consistente în centrele de detenție:
În ciuda acestor investiții, penitenciarele tot au fost supraaglomerate, semn că legea penală se aplică în România. Astfel, în 2020, Guvernul a stabilit un „plan de acțiune” pentru cinci ani, în vederea creării a 7.849 de noi locuri de cazare și modernizarea de alte 946. Până anul trecut au fost create 2.003 locuri de cazare pentru deținuți și au fost modernizate 218. În 2024 ar urma să fie gata alte 3.000, noi locuri de cazare și modernizarea altor 100, se mai arată în raportul ANP, transmis pentru Ziare.com.
De asemenea, în următorii ani vor fi realizate diverse îmbunătățiri ale infrastructurii, în zeci de penitenciare din țară, ce vizează crearea și modernizarea de: curți de plimbare, cabinete stomatologice, instalații sanitare etc.